REPUBLIKA SRBIJA

NARODNA SKUPŠTINA

Odbor za prostornoplaniranje,saobraćaj,

infrastrukturu i telekomunikacije

13 Broj: 06-2/190-20

8. decembar 2020. godine

B e o g r a d

Z A P I S N I K

DRUGE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 8. DECEMBRA 2020. GODINE

 Sednica je počela u 12.05 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: Zoran Bojanić, Nikola Vojinović, Maja Grbić, Dejan Kesar, Milosav Milojević, Milutin Mrkonjić, Ivana Nikolić, Goran Pekarski, Andrijana Pupovac, Samir Tandir, Slavenko Unković i Milan Urošević.

 Sednici Odbora je prisustvovala zamenik člana Odbora: Nataša Jovanović (zamenik Milosava Milojevića).

 Sednici nisu prisustvovali članovi Odbora: Arđend Bajrami, Krsto Janjušević, Bojan Torbica, niti njihovi zamenici, kao ni zamenik člana Svetozar Andrić.

Sednici su prisustvovali iz Ministarstva, građevinarstva, saobraćaja i infrastrukture: Veljko Kovačević, v.d. pomoćnika mininistra, i Zorica Milićević, samostalni savetnik u Sektoru za vazdušni saobraćaj.

Odbor je, većinom glasova (11 glasova ''za'' i 2 ''nije glasalo'') u skladu sa predlogom predsednika Odbora usvojio sledeći

**D n e v n i r e d :**

 1. Izbor zamenika predsednika Odbora;

 2. Razmatranje Osnove za vođenje pregovora i zaključivanje Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske i teksta Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske, radi davanja saglasnosti za privremenu primenu Sporazuma do njegovog stupanja na snagu, koji je podnela Vlada (broj 011-1931/20 od 27. novembra 2020. godine).

 Pre prelaska na rad prema utvrđenom Dnevnom redu, Odbor je većinom glasova usvojio, (sa 11 glasova ''za'' i 2 ''nije glasalo'') zapisnik sa Prve sednice Odbora održane 26. oktobra 2020. godine.

Prva tačka dnevnog reda - **Izbor zamenika predsednika Odbora**

Na Prvoj sednici Odbora za zamenika predsednika Odbora izabran je narodni poslanik Novica Točev, član Odbora. Međutim, u međuvremenu narodni poslanik Novica Tončev je podneo ostavku na funkciju narodnog poslanika u Narodnoj skupštini Republike Srbije.

Odbor je na predlog predsednika Odbora Katarine Rakić, većinom glasova, (sa 10 glasova ''za'' i 3 ''nije glasalo''), izabrao narodnog poslanika Milutina Mrkonjića za zamenika predsednika Odbora za prostorno planiranje, saobraćaj, infrastrukturu i telekomunikacije.

Druga tačka dnevnog reda - **Razmatranje Osnove za vođenje pregovora i zaključivanje Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske i teksta Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske, radi davanja saglasnosti za privremenu primenu Sporazuma do njegovog stupanja na snagu**

 Predstavnik Ministarstva Veljko Kovačević, v.d pomoćnika ministra, obavestio je članove Odbora da će Sporazum biti potpisan do 20. decembra 2020. godine. Međutim, imajući u vidu proceduralne razloge Republika Srbija neće moći da ispuni uslove za ratifikaciju Sporazuma u odgovarajućem vremenskom periodu s toga je donošenje ove Odluke važno kako ne bi smo imali problema u redovnom vršenju leta između dve zemlje.

 S obzirom da nije bilo prijavljenih narodnih poslanika za raspravu Odbor se izjasnio o davanju saglasnosti Vladi za privremenu primenu Sporazuma do njegovog stupanja na snagu.

 U skladu sa članom 8. Zakona o zaključivanju i izvršavanj umeđunarodnih ugovora („Službeni glasnik RS“, broj 32/13) i članom 57. Poslovnika Narodne skupštine („Službeni glasnik RS“, broj 20/12-prečišćen tekst), Odbor za prostorno planiranje, saobraćaj, infrastrukturu i telekomunikacije, na sednici održanoj 8. decembra 2020. godine, jednoglasno, doneo je sledeću

O D L U K U

1. Daje se saglasnost Vladi Republike Srbije za privremenu primenu Osnove za vođenje pregovora i zaključivanje Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske i teksta Sporazuma o vazdušnom saobraćaju između Vlade Republike Srbije i Vlade Ujedinjenog Kraljevstva Velike Britanije i Severne Irske, do njegovog stupanja na snagu.

 2. Ovu odluku dostaviti Vladi Republike Srbije, na dalju nadležnost.

 3. Ovu odluku dostaviti predsedniku Narodne skupštine, radi informisanja.

\*

\* \*

Na sednici Odbora vođen je tonski zapis.

Sednica je zaključena u 12.15 časova.

SEKRETAR ODBORA PREDSEDNIK ODBORA

 Biljana Ilić Katarina Rakić